
ΑΠΟΦΑΣΕΙ Σ 

Αριθ. 45252 (1) 


Έγκριση του Οργανισμού Εσωτερικής Υπηρεσίας του 

Ν.Π.Δ.Δ. του Δημοτικού Γυμναστηρίου Χαλανδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 154/2002 απόφαση του Δημοτικού Συμβουλίου 
του Δήμου Χαλανδρίου με την οποία εκφράζει την σύμ¬ 
φωνη γνώμη του για την 70/2002 απόφαση του Διοικητι¬ 
κού Συμβουλίου του Νομικού Προσώπου ΔΗΜΟΤΙΚΟ ΓΥ¬ 
ΜΝΑΣΤΗΡΙΟ ΧΑΛΑΝΔΡΙΟΥ. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 19/24.7.2002 πρακτικό 
του, αποφασίζουμε: 

Εγκρίνουμε την 70/02 απόφαση του Διοικητικού Συμ¬ 
βουλίου του Δημοτικού Γ υμναστηρίου Χαλανδρίου περί 
ψηφίσεως του Οργανισμού Εσωτερικής Υπηρεσίας 
αυτού ως εξής: 

ΑΡΘΡΟ 1 

ΑΠΟΣΤΟΛΗ ΔΗΜΟΤΙΚΟΥ ΓΥΜΝΑΣΤΗΡΙΟΥ 

1. Η αποστολή του Δημοτικού Γυμναστηρίου Χαλαν¬ 
δρίου είναι η καλλιέργεια και ανάπτυξη του αθλητικού 


πνεύματος, της ευγενούς άμιλλας και της ομαδικότητας 
μέσω της προαγωγής της άθλησης και της άσκησης με¬ 
ταξύ των κατοίκων του Δήμου Χαλανδρίου αλλά και ετε¬ 
ροδημοτών και της ενίσχυσης της οργανωμένης αθλητι¬ 
κής δραστηριότητας, αθλητικών σωματείων και άλλων 
φορέων. 

2. Για την επίτευξη της αποστολής του το Δημοτικό 
Γυμναστήριο παρέχει υπηρεσίες άθλησης και άσκησης 
και την χρήση των εγκαταστάσεών του στο κοινό και σε 
οργανωμένες ομάδες, στους χώρους και εγκαταστάσεις 
της Λεωφόρου Πεντέλης που ανήκουν στο Δημοτικό Γ υ¬ 
μναστήριο, στους λοιπούς χώρους και εγκαταστάσεις 
αθλητισμού που ανήκουν στο Δήμο Χαλανδρίου και σε 
οποιουσδήποτε άλλους χώρους και εγκαταστάσεις είναι 
κατάλληλες και διατίθενται για την επίτευξη του σκοπού 
του. Ενδεικτικά αναφέρονται οι αθλητικές εγκαταστάσεις 
του Γ υμναστηρίου «Μάρκος Παπαδάκης»της Οδού Απο- 
στολοπούλου, του Πάρκου Κυκλοφοριακής Αγωγής κ.λπ. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΩΝ ΔΗΜΟΤΙΚΟΥ ΓΥΜΝΑΣΤΗΡΙΟΥ 

1. Οι υπηρεσίεςτου Δημοτικού Γ υμναστηρίου διαρθρώ¬ 
νονται σε δύο επίπεδα ιεραρχίας Διεύθυνσης και Τμήμα¬ 
τος ως εξής: 

• Διεύθυνση Γ υμναστηρίου υπαγόμενη στο Διοικητικό 
Συμβούλιο του Δημοτικού Γ υμναστηρίου 

• Τμήματα υπαγόμενα στην Διεύθυνση του Γ υμναστη¬ 
ρίου 

• Τμήμα Αθλητικών Υπηρεσιών 

• Τμήμα Οικονομικών και Διοικητικών Υπηρεσιών 

• Τμήμα Υπηρεσιών Τεχνικής Υποστήριξης 

2. Η ειδικότερη διάρθρωση κάθε τμήματος, η κατανομή 
εργασιών και οι συγκεκριμένες αρμοδιότητες και ευθύνες 
του προσωπικού κάθε Τμήματος προσδιορίζονται από την 
Διεύθυνση του Δημοτικού Γ υμναστηρίου σε συνεργασία με 
τους προϊσταμένους των τμημάτων και εγκρίνονται από το 
Διοικητικό Συμβούλιο του Δημοτικού Γ υμναστηρίου. 

ΑΡΘΡΟ 3 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΔΙΕΥΘΥΝΣΗΣ 
ΔΗΜΟΤΙΚΟΥ ΓΥΜΝΑΣΤΗΡΙΟΥ 

1. Κατάρτιση σε συνεργασία με τους προϊσταμένους 
τωντμημάτωντου Ετήσιου Σχεδιασμού Δράσης, του Ετή¬ 
σιου Προγράμματος Αθλητικής Δραστηριότητας του 
Ετήσιου Τεχνικού Προγράμματος και του Ετήσιου Προϋ- 

πολογισμού του Δημοτικού Γυμναστηρίου για τη λήψη 
απόφασης. 

2. Συνεχής παρακολούθηση της πορείας εφαρμογής 
του Ετήσιου Σχεδιασμού Δράσης, του Ετήσιου Προγράμ¬ 
ματος Αθλητικής Δραστηριότητας, του Ετήσιου Προ¬ 
γράμματος και του Ετήσιου Προϋπολογισμού και τακτική 
γραπτή ανά δίμηνο αναφορά προόδου και εισήγηση προς 
το Διοικητικό Συμβούλιο του Δημοτικού Γυμναστηρίου 
για ενημέρωση και λήψη διορθωτικών μέτρων εφόσον 
χρειάζεται. 

3. Έγκαιρη και ορθή εφαρμογή των αποφάσεων του Δι¬ 
οικητικού Συμβουλίου του Δημοτικού Γυμναστηρίου και 
των αρμοδιοτήτων ή ενεργειών που ανατίθενται στη Διεύ¬ 
θυνση και στις υπηρεσίες του Δημοτικού Γ υμναστηρίου 
από το Διοικητικό Συμβούλιο του Δημοτικού Γ υμναστη¬ 
ρίου και τακτική γραπτή ανά μήνα αναφορά προόδου 
προς το Διοικητικό Συμβούλιο του Δημοτικού Γ υμναστη¬ 
ρίου για την εφαρμογή τους. 

4. Συνεχής παρακολούθηση, επίβλεψη και καθοδήγηση 
τωνυπηρεσιώντουΔημοτικού Γυμναστηρίουγιατηνπλήρη 
εφαρμογή του Οργανισμού και Κανονισμού Λειτουργίας 
του Δημοτικού Γ υμναστηρίου καιτων θεσμοθετημένων δια¬ 
τάξεων και κανονισμώνπου ρυθμίζουντην λειτουργία καιτη 
χρήσητωνχώρων καιεγκαταστάσεωνπου χρησιμοποιεί για 
τις δραστηριότητές του το Δημοτικό Γυμναστήριο. Αξιολό¬ 
γηση της λειτουργικότητας του Οργανισμού και του Κανο¬ 
νισμού Λειτουργίας και, εφόσον χρειάζεται, επεξεργασία 
προτάσεων αναθεώρησης και εισήγηση στο Διοικητικό 
Συμβούλιο για τις σχετικές ενέργειες. 

5. Συνεχής παρακολούθηση, επίβλεψη και καθοδήγηση 
του Τ μήματος Αθλητικών Υπηρεσιών για την εύρυθμη, απο¬ 
τελεσματική και οικονομική λειτουργία του Τμήματος σε 
όλο το εύρος των αρμοδιοτήτων του και ειδικότερα για την 
επεξεργασία και τήρηση του Ετήσιου Προγράμματος 
Αθλητικής Δραστηριότητας, την εφαρμογή των κανονι¬ 
σμών καιτων διατάξεων που αφορούντην χρήση των αθλη¬ 
τικών εγκαταστάσεων του Δημοτικού Γ υμναστηρίου. 

6. Συνεχής παρακολούθηση, επίβλεψη και καθοδήγηση 
του Τμήματος Οικονομικών και Διοικητικών Υπηρεσιών 
για την εύρυθμη, αποτελεσματική και οικονομική λει¬ 
τουργία του Τμήματος σε όλο το εύρος των αρμοδιοτή¬ 
των του και ειδικότερα για την επεξεργασία και τήρηση 
του Ετήσιου Προϋπολογισμού, για την ορθή εφαρμογή 
των διατάξεων της εργατικής νομοθεσίας καιτων θεσμο¬ 
θετημένων διατάξεων και κανονισμών που ρυθμίζουν τα 
θέματα προσωπικού και τις διαδικασίες οικονομικής δια¬ 
χείρισης και προμηθειών του Δημοτικού Γ υμναστηρίου. 

7. Συνεχής παρακολούθηση, επίβλεψη και καθοδήγηση 
του Τ μήματος Υπηρεσιών Τ εχνικής Υποστήριξης για την εύ¬ 
ρυθμη, αποτελεσματική και οικονομική λειτουργία του Τ μή¬ 
ματος σε όλο το εύρος των υπηρεσιών του και ειδικότερα 
για την τήρηση του Ετήσιου Τεχνικού Προγράμματος και 
για την εκτέλεση των τεχνικών εργασιών και της συντήρη¬ 
σης των εγκαταστάσεων του Δημοτικού Γ υμναστηρίου 
σύμφωνα με τους ισχύοντες κανονισμούς και διατάξεις. 

8. Συνεχής παρακολούθηση και αξιολόγηση της οργά¬ 
νωσης της εργασίας, της κατανομής του προσωπικού της 
απόδοσης του προσωπικού και των υπηρεσιών και της 
ποιότητας των υπηρεσιών που παρέχονται στους χρή¬ 
στες των αθλητικών υπηρεσιών του Δημοτικού Γ υμνα¬ 
στηρίου, τακτική αναφορά στο Διοικητικό Συμβούλιο του 
Δημοτικού Γ υμναστηρίου, και σχετική εισήγηση για τη λή¬ 
ψη διορθωτικών μέτρων περιλαμβανομένης και της ανα¬ 


κατανομής του προσωπικού μεταξύ των τμημάτων ή το¬ 
μέων αρμοδιοτήτων. Ειδικότερα, σε ότι αφορά το προσω¬ 
πικό του Δημοτικού Γ υμναστηρίου αξιολόγηση των ου¬ 
σιαστικών προσόντων (δεξιότητες και γνώσεις) που δια¬ 
θέτει, προσδιορισμός τυχόν ελλείψεων και φροντίδα για 
την κάλυψή τους στο πλαίσιο της εργασίας τους ή μέσω 
ειδικής εκπαίδευσης. 

9. Συμμετοχή χωρίς ψήφο στις συνεδριάσεις του Διοι¬ 
κητικού Συμβουλίου του Δημοτικού Γ υμναστηρίου και ευ¬ 
θύνη εισήγησης για όλα τα θέματα που χειρίζεται το Διοι¬ 
κητικό Συμβούλιο που αφορούν την οργάνωση, το προ¬ 
σωπικό και την λειτουργία του Δημοτικού Γ υμναστηρίου. 

ΑΡΘΡΟ 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ 
ΥΠΗΡΕΣΙΩΝ, ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Καθήκοντα προϊσταμένου τμήματος 

1.1. Επεξεργασία του Ετήσιου Αθλητικού Προγράμμα¬ 
τος του Δημοτικού Γ υμναστηρίου. 

1.2. Οργάνωση, διεύθυνση, επίβλεψη, καθοδήγηση και 
υποστήριξη με κάθε πρόσφορο μέσο των εργασιών και 
του προσωπικού του Τμήματος έτσι ώστε οι εργασίες του 
Τ μήματος να διεκπεραιώνονται αποτελεσματικά και με το 
μικρότερο δυνατό κόστος και να χαρακτηρίζονται από 
υψηλής ποιότητας υπηρεσίες σε ότι αφορά τους χρήστες 
των υπηρεσιώντου Δημοτικού Γυμναστηρίου, σύμφωνα 
με τον γενικό σχεδίασμά της δράσης του Δημοτικού Γ υ¬ 
μναστηρίου και τον ειδικότερο προγραμματισμό δράσης 
του Τμήματος και τις κατευθύνσεις του Διοικητικού Συμ¬ 
βουλίου του Δημοτικού Γ υμναστηρίου. 

1.3. Πλήρης συμμετοχή σε καθημερινή βάση στις εργα¬ 
σίες εκτέλεσης των εργασιών του Τμήματος. 

1.4. Στενή συνεργασία με τους προϊσταμένους τωντμη- 
μάτων Οικονομικών και Διοικητικών Υπηρεσιών και Υπη¬ 
ρεσιών Τεχνικής Υποστήριξης και τον Προϊστάμενο της 
Διεύθυνσης του Δημοτικού Γ υμναστηρίου, με στόχο την 
αλληλοενημέρωση, τον συντονισμό της δραστηριότητας 
του Δημοτικού Γ υμναστηρίου, την επίλυση προβλημάτων 
και ευρύτερα την αποτελεσματική συνεργασία των υπη¬ 
ρεσιώντου Δημοτικού Γ υμναστηρίου. 

1.5. Κατανομή των εργασιών του Τ μήματος καιτων αντί¬ 
στοιχων αρμοδιοτήτων στο προσωπικό του Τμήματος 
ανάλογα με τις ανάγκες και τον φόρτο εργασίας και σύμ¬ 
φωνα με τις ειδικότητες και τα ουσιαστικά προσόντα του 
προσωπικού του Τμήματος. 

2. Αρμοδιότητες προγραμματισμού και παρακολούθησης 

2.1. Επεξεργασία του Ετήσιου Προγράμματος Αθλητι¬ 
κής Δραστηριότητας του Δημοτικού Γυμναστηρίου. Πα¬ 
ρακολούθηση της εφαρμογής του προγράμματος και 
επεξεργασία τακτικής αναφοράς προόδου προς το Διοι¬ 
κητικό Συμβούλιο του Δημοτικού Γ υμναστηρίου. 

2.2. Το Ετήσιο Πρόγραμμα Αθλητικής Δραστηριότητας 
καλύπτει το σύνολο των χρηστών των εγκαταστάσεων 
του Δημοτικού Γ υμναστηρίου και του Προϊσταμένου της 
Διεύθυνσης (μεμονωμένα άτομα, ομάδες ατόμων, άτομα 
με ειδικές ανάγκες, οργανωμένες ομάδες - τμήματα στο 
πλαίσιο προγραμμάτων μαζικού αθλητισμού και άσκηση, 
οργανωμένες ομάδες σχολείων, συλλόγων ή άλλων φο¬ 
ρέων, αθλητικά σωματεία κ.λπ.) και περιλαμβάνει όλεςτις 
κατηγορίες αθλητικής δραστηριότητας και άσκησης με ή 
χωρίς προπονητή, διεξαγωγή αγώνων κ.λπ.) σε όλους 
τους χώρους που μπορεί να χρησιμοποιήσει το Δημοτικό 
Γ υμναστήριο. 

2.3. Το ετήσιο Πρόγραμμα αθλητικής Δραστηριότητας 
καταρτίζεται σύμφωνα με τις σχετικές οδηγίες και κατευ¬ 
θύνσεις του Διοικητικού Συμβουλίου και του Προϊσταμέ¬ 
νου της Διεύθυνσης του Δημοτικού Γυμναστηρίου και τον 
Ετήσιο Σχεδίασμά Δράσηςτου Δημοτικού Γ υμναστηρίου. 

2.4. Εξειδίκευση του Ετήσιου Αθλητικού Προγράμμα¬ 
τος Δραστηριότητας σε ημερήσια βάση στη μορφή Ημε¬ 
ρήσιου/Ωρολογίου Αθλητικού Προγράμματος χρήσης 
των εγκαταστάσεων του Δημοτικού Γυμναστηρίου και 
απασχόλησης του προπονητικού προσωπικού του Δημο¬ 
τικού Γυμναστηρίου. 

3. Αρμοδιότητες παροχής υπηρεσιών άθλησης και 
άσκησης 

3.1. Συντονισμός, καθοδήγηση και επίβλεψη του προ¬ 
σωπικού του Τμήματος για την εφαρμογή του ημερήσι¬ 
ου/ωρολογίου αθλητικού προγράμματος. 

3.2. Φροντίδα για την καλή λειτουργία των εγκαταστά- 
σεωντου Δημοτικού Γ υμναστηρίου καιτην εφαρμογή των 
κανονισμών χρήσης και των διατάξεων που αφορούν τις 
αθλητικές εγκαταστάσεις του Δημοτικού Γ υμναστηρίου. 

3.3. Υλοποίηση των δραστηριοτήτων άθλησης και 
άσκησης που διεξάγονται με ευθύνη του Δημοτικού Γ υ¬ 
μναστηρίου για μεμονωμένα άτομα ή ομάδες ατόμων που 
δεν χρησιμοποιούν δικούς τους προπονητές, με την πα¬ 
ροχή υπηρεσιών τεχνικής καθοδήγησης, εκπαίδευσης 
και φροντίδας γιατην ασφάλειάτους, στις εγκαταστάσεις 
του Δημοτικού Γ υμναστηρίου ή σε άλλους κατάλληλους 
χώρους. 

3.4. Συνεργασία μετά αθλητικά σωματεία ή άλλους φο¬ 
ρείς που χρησιμοποιούν τις εγκαταστάσεις του Δημοτι¬ 
κού Γ υμναστηρίου και παροχή κάθε δυνατής βοήθειας 
για την επίτευξη των σκοπών τους. 

3.5. Έλεγχος της τήρησης του προγράμματος αθλητι¬ 
κής δραστηριότητας και των κανονισμών χρήσης των 
εγκαταστάσεων από τα αθλητικά σωματεία ή άλλους φο¬ 
ρείς που χρησιμοποιούν τις εγκαταστάσεις του Δημοτι¬ 
κού Γ υμναστηρίου. 

4. Αρμοδιότητες διοικητικής υποστήριξης υπηρεσιών 
άθλησης και άσκησης 

4.1. Πληροφόρηση για τις παρεχόμενες υπηρεσίες και 
διεκπεραίωση των διαδικασιών εγγραφής και καταβολής 
συνδρομών των χρηστών των υπηρεσιών του Δημοτικού 
Γ υμναστηρίου, σύμφωνα μετις οδηγίες του Τμήματος Οι¬ 
κονομικών και Διοικητικών Υπηρεσιών σε ότι αφορά τις 
οικονομικές συναλλαγές, την καταχώρηση των σχετικών 
λογιστικών στοιχείων καιτην απόδοση λογαριασμού. 

4.2. Υποδοχή και έλεγχος εισόδου χρηστών υπηρεσιών 
Γυμναστηρίου. 

4.3. Τεκμηρίωση της χρήσης των εγκαταστάσεων του 
Δημοτικού Γ υμναστηρίου για τις διάφορες κατηγορίες 
χρηστών με την τήρηση ατομικού παρουσιολογίου κατά 
κατηγορία χρήστη. 

4.4. Τήρηση ατομικού αρχείου επιδόσεων και άλλων 
στοιχείων ανάλογα με το χαρακτήρα της αθλητικής δρα¬ 
στηριότητας. 

4.5. Γραμματειακή εξυπηρέτηση αθλητικών υπηρεσιών. 

5. Αρμοδιότητες δημοσιότητας, προβολής και προώθη¬ 
σης υπηρεσιών Γ υμναστηρίου 

5.1. Προαγωγή και διάδοση του αθλητισμού και της 
άσκησης στην ευρύτερη περιοχή του Δήμου και προώθη¬ 
ση των υπηρεσιών που προσφέρει το Δημοτικό Γυμνα- 
στήριο σε συνεργασία με το Τμήμα Οικονομικών και Διοι¬ 
κητικών Υπηρεσιών μέσω: 


5.1.1. ενημέρωσης του κοινού με έντυπο και ηλεκτρονι¬ 
κό υλικό, 

5.1.2. επιτόπιων επισκέψεων σε δυνάμει ενδιαφερομέ¬ 
νους φορείς χρήσης των εγκαταστάσεων του Δημοτικού 
Γυμναστηρίου, 

5.1.3. οργάνωσης εκδηλώσεων δημοσιοποίησης της 
δραστηριότητας του Δημοτικού Γ υμναστηρίου, 

5.1.4. ανάληψης ενεργειών δημοσιότητας μέσω των 
Μ.Μ.Ε., κ.λπ. 

6. Αρμοδιότητες νοσηλευτικών υπηρεσιών 

6.1. Παροχή υπηρεσιών περίθαλψης και πρώτων βοη¬ 
θειών στους χρήστες των εγκαταστάσεων - αθλούμενους 
και στο προσωπικό του Δημοτικού Γυμναστηρίου στους 
χώρους όπου διεξάγονται οι δραστηριότητες του Δημοτι¬ 
κού Γ υμναστηρίου με επιτόπου νοσηλευτικό προσωπικό 
και κατάλληλο εξοπλισμό. 

6.2. Παράλληλη απασχόληση του νοσηλευτικού προ¬ 
σωπικού στις εργασίες διοικητικής υποστήριξης υπηρε¬ 
σιών άθλησης και άσκησης. 

7. Αρμοδιότητες ναυαγοσωστικών υπηρεσιών 

7.1. Συνεχής παρουσία ναυαγοσώστη ή ναυαγοσώστων 
στο χώρο του κολυμβητηρίου. Παράλληλη απασχόληση 
του ναυαγοσώστη ή των ναυαγοσωστών σε δραστηριό¬ 
τητα άθλησης και άσκησης όπου αυτό είναι τεχνικά δυνα¬ 
τό και δεν παρεμποδίζει τα καθήκοντα του ναυαγοσώστη. 

ΑΡΘΡΟ 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΟΙΚΟΝΟΜΙΚΩΝ ΚΑΙ 
ΔΙΟΙΚΗΤΙΚΩΝ ΥΠΗΡΕΣΙΩΝ, ΚΑΘΗΚΟΝΤΑ 
ΠΡΟΪΣΤΑΜΕΝΟΥ ΤΜΗΜΑΤΟΣ 

1. Καθήκοντα προϊσταμένου τμήματος 

1.1. Επεξεργασία του Ετήσιου Προϋπολογισμού του 
Δημοτικού Γ υμναστηρίου, οργάνωση, διεύθυνση, επίβλε¬ 
ψη, καθοδήγηση και υποστήριξη με κάθεπρόσφορο μέσο 
των εργασιών και του προσωπικού του Τμήματος έτσι 
ώστε οι εργασίες του Τμήματος να διεκπεραιώνονται 
αποτελεσματικά και μετο μικρότερο δυνατό κόστος, σύμ¬ 
φωνα με το γενικό σχεδίασμά της δράσης του Δημοτικού 
Γ υμναστηρίου και το ειδικότερο προγραμματισμό δρά¬ 
σης του Τμήματος και τις κατευθύνσεις του Διοικητικού 
Συμβουλίου του Δημοτικού Γ υμναστηρίου. 

1.2. Πλήρης συμμετοχή σε καθημερινή βάση στις εργα¬ 
σίες εκτέλεσης των εργασιών του Τμήματος. 

1.3. Στενή συνεργασία με τους προϊσταμένουςτων Τμη¬ 
μάτων Αθλητικών Υπηρεσιών και Υπηρεσιών Τεχνικής 
Υποστήριξης και με τον Προϊστάμενο της Διεύθυνσης του 
Δημοτικού Γ υμναστηρίου, με στόχο την αλληλοενημέρω- 
ση, τον συντονισμό της δραστηριότητας του Δημοτικού 
Γ υμναστηρίου, την επίλυση προβλημάτων καιτην αποτε¬ 
λεσματική συνεργασία των υπηρεσιώντου Δημοτικού Γ υ¬ 
μναστηρίου. 

1.4. Κατανομή των εργασιώντου Τμήματος καιτων αντί¬ 
στοιχων αρμοδιοτήτων στο προσωπικό του Τμήματος 
ανάλογα με τις ανάγκες και το φόρτο εργασίας και σύμ¬ 
φωνα με τις ειδικότητες και τα ουσιαστικά προσόντα του 
προσωπικού του Τμήματος. 

2. Αρμοδιότητες προϋπολογισμού και κοστολόγησης 

2.1. Επεξεργασία του Ετήσιου Προϋπολογισμού του 

Δημοτικού Γυμναστηρίου, παρακολούθηση των εσόδων 
και των δαπανών, τακτική αναφορά προόδου εκτέλεσης 
του προϋπολογισμού με μηνιαία κατάθεση λογιστικής κα¬ 
τάστασης εσόδων και εξόδων στο Διοικητικό Συμβούλιο, 
επεξεργασία αναμόρφωσης του προϋπολογισμού εφό- 

σον χρειασθεί, και επεξεργασία και υποβολή ετήσιου 
απολογισμού. 

2.2. Η κατάρτιση, παρακολούθηση και αναμόρφωση 
του Ετήσιου Προϋπολογισμού ακολουθεί τις σχετικές κα¬ 
τευθύνσεις και οδηγίες του Διοικητικού Συμβουλίου του 
Δημοτικού Γυμναστηρίου καιτουπροϊσταμένουτηςΔιεύ- 
θυνσηςτου Δημοτικού Γυμναστηρίου και τον Ετήσιο Σχε¬ 
δίασμά Δράσης του Δημοτικού Γ υμναστηρίου, καθώς και 
το Ετήσιο Πρόγραμμα Αθλητικής Δραστηριότητας. 

2.3. Ο προϋπολογισμός και ο απολογισμός συντάσσο- 
νται σύμφωνα με τις διατάξεις που ισχύουν για το Δημοτι¬ 
κό Γυμναστήριο και εξειδικεύονται περαιτέρω σε ειδικό¬ 
τερη ανάλυση εσόδων και δαπανών την οποία επεξεργά¬ 
ζεται το Τμήμα, με βάση την κοστολόγηση των υπηρεσιών 
που παρέχει το Δημοτικό Γ υμναστήριο και τα αντίστοιχα 
έσοδα και γενικές επιχορηγήσεις ή άλλες προσόδους. Η 
ανάλυση εσόδων και δαπανών παρακολουθείται παράλ¬ 
ληλα με τον Ετήσιο Προϋπολογισμό και ενσωματώνεται 
στις τακτικές αναφορές προόδου του προϋπολογισμού. 

3. Αρμοδιότητες λογιστηρίου και ταμειακής υπηρεσίας 

3.1. Διεκπεραίωση των διαδικασιών προμηθειών ανάθε¬ 
σης έργων και υπηρεσιών του Δημοτικού Γ υμναστηρίου 
σε συνεργασία με το Τμήμα Υπηρεσιών Τεχνικής Υποστή¬ 
ριξης και σύμφωνα με το Ετήσιο Τεχνικό Πρόγραμμα. 

3.2. Τήρηση των λογιστικών βιβλίων και στοιχείων σύμ¬ 
φωνα με τις διατάξεις που ισχύουν για το Δημοτικό Γ υ¬ 
μναστήριο. 

3.3. Έκδοση χρη ματικών ενταλμάτων πλη ρωμής για τη ν 
κάλυψη όλωντων οικονομικών υποχρεώσεων του Δημοτι¬ 
κού Γ υμναστηρίου προς τρίτους και προς το Δημόσιο. 

3.4. Εκκαθάριση των αποδοχών και των κάθε είδους αμοι¬ 
βών και παροχών του προσωπικού που απασχολεί με οποι¬ 
αδήποτε σχέση εργασίας το Δημοτικό Γ υμναστήριο Εκδο¬ 
σης βεβαιώσεων αποδοχών και φορολογικών βεβαιώσεων. 

3.5. Είσπραξη των κάθε είδους πόρων και οφειλών προς 
το Δημοτικό Γ υμναστήριο. 

3.6. Διεκπεραίωση των ταμειακών συναλλαγών του Δη¬ 
μοτικού Γ υμναστηρίου, εκτός από αυτές οι οποίες ανατί¬ 
θενται στο Τμήμα Αθλητικών Υπηρεσιών και αφορούν εγ¬ 
γραφές και καταβολή συνδρομών των χρηστών του Δη¬ 
μοτικού Γ υμναστηρίου. 

4. Αρμοδιότητες για θέματα προσωπικού 

4.1. Άσκηση όλων των διοικητικών αρμοδιοτήτων που 
αφορούν θέματα προσωπικού με βάση τις ισχύουσες δια¬ 
τάξεις για το Δημοτικό Γ υμναστήριο και τις διατάξεις της 
εργατικής νομοθεσίας, και ειδικότερα: 

4.1.1. Τήρηση ατομικών φακέλων και μητρώων προσω¬ 
πικού 

4.1.2. Χορήγηση αδειών κάθε είδους (τακτικές, άνευ 
αποδοχών, αναρρωτικές, εκπαιδευτικές, κ.λπ.) σε συνερ¬ 
γασία με τον προϊστάμενο της Διεύθυνσης. 

4.1.3. Καθορισμός του μηνιαίου προγράμματος εργα¬ 
σίας για το προσωπικό που απασχολείται σε βάρδιες 
ή/και εκτός των εργασίμων ημερών σε συνεργασία με τον 
προϊστάμενο του αντίστοιχου τμήματος. 

4.1.4. Διεκπεραίωση όλων των διαδικασιών που αφο¬ 
ρούν την κατάσταση του προσωπικού (προσλήψεις, με¬ 
τατάξεις, αποσπάσεις, προαγωγές, συνταξιοδοτήσεις, 
κ.λπ.). 

4.1.5. Διεκπεραίωση των διαδικασιών περίθαλψης προ¬ 
σωπικού. 

4.1.6. Τήρηση στοιχείων παρουσίας προσωπικού. 

4.2. Φροντίδα για την βελτίωση των δεξιοτήτων και γνώ¬ 


σεων του προσωπικού στο πλαίσιο της εργασίας του ή με 
ειδική εκπαίδευση. 

5. Αρμοδιότητες διοικητικής υποστήριξης 

Η διοικητική υποστήριξη αφορά το σύνολο των υπηρε¬ 
σιών του Δημοτικού Γ υμναστηρίου και περιλαμβάνει: 

5.1. Γραμματειακές υπηρεσίες: 

5.1.1. τήρηση του πρωτοκόλλου, 

5.1.2. τήρηση των αρχείων του Δημοτικού Γ υμναστηρί¬ 
ου, 

5.1.3. αναπαραγωγή εγγράφων, 

5.1.4. διακίνηση και διεκπεραίωση εγγράφων, 

5.1.5. γραμματειακή εξυπηρέτηση υπηρεσιών Γυμνα¬ 
στηρίου. 

5.1.6. γραμματειακή εξυπηρέτηση προϊσταμένου Διεύ¬ 
θυνσης 

5.2. Εξωτερικές εργασίες 

5.3. Πληροφόρηση των συναλλασσομένων με το Δημο¬ 
τικό Γ υμναστήριο. 

5.4. Παραγωγή έντυπου και ηλεκτρονικού ενημερωτι¬ 
κού υλικού για την προβολή της δραστηριότητας και των 
υπηρεσιών που προσφέρει το Δημοτικό Γ υμναστήριο. Το 
Τμήμα αναλαμβάνει την παραγωγή του ενημερωτικού 
υλικού σε συνεργασία με το Τμήμα Αθλητικών Υπηρεσιών 
το οποίο έχει και την κύρια ευθύνη για την προβολή της 
αθλητικής δραστηριότητας του Δημοτικού Γ υμναστηρί¬ 
ου και την ενημέρωση των χρηστών για τις υπηρεσίες που 
παρέχει το Δημοτικό Γ υμναστήριο. 

5.5. Γραμματειακή υποστήριξη του Διοικητικού Συμ¬ 
βουλίου του Δημοτικού Γ υμναστηρίου. 

ΑΡΘΡΟ 6 

ΑΡΜΟΔΙΟΤΗΤΕΣ ΤΜΗΜΑΤΟΣ ΥΠΗΡΕΣΙΩΝ ΤΕΧΝΙΚΗΣ 
ΥΠΟΣΤΗΡΙΞΗΣ, ΚΑΘΗΚΟΝΤΑ ΠΡΟΪΣΤΑΜΕΝΟΥ 
ΤΜΗΜΑΤΟΣ 

1. Καθήκοντα προϊσταμένου τμήματος 

1.1. Επεξεργασία του Ετήσιου Τεχνικού Προγράμματος 
του Δημοτικού Γυμναστηρίου, οργάνωση, διεύθυνση, 
επίβλεψη, καθοδήγηση και υποστήριξη με κάθε πρόσφο¬ 
ρο μέσο των εργασιών και του προσωπικού του Τμήματος 
έτσι ώστε οι εργασίες του Τ μήματος να διεκπεραιώνονται 
αποτελεσματικά και με το μικρότερο δυνατό κόστος, και 
να χαρακτηρίζονται από υψηλής ποιότητας υπηρεσίες σε 
ότι αφορά τους χρήστες των υπηρεσιών του Δημοτικού 
Γυμναστηρίου, σύμφωνα με τον γενικό σχεδίασμά της 
δράσης του Δημοτικού Γ υμναστηρίου και το ειδικότερο 
προγραμματισμό δράσης του Τμήματος και τις κατευ¬ 
θύνσεις του Διοικητικού Συμβουλίου του Δημοτικού Γ υ¬ 
μναστηρίου. 

1.2. Πλήρης συμμετοχή σε καθημερινή βάση στις εργα¬ 
σίες εκτέλεσης των εργασιών του Τμήματος. 

1.3. Στενή συνεργασία με τους προϊσταμένους των Τμη- 
μάτων Αθλητικών Υπηρεσιών και Οικονομικών και Διοικη¬ 
τικών Υπηρεσιών και με τον Προϊστάμενο της Διεύθυνσης 
του Δημοτικού Γ υμναστηρίου, με στόχο την αλληλοενη- 
μέρωση, τον συντονισμό της δραστηριότητας του Δημο¬ 
τικού Γυμναστηρίου, την επίλυση προβλημάτων και την 
αποτελεσματική συνεργασία των υπηρεσιών του Δημοτι¬ 
κού Γ υμναστηρίου. 

1.4. Κατανομή των εργασιώντου Τ μήματος και των αντί¬ 
στοιχων αρμοδιοτήτων στο προσωπικό του Τμήματος 
ανάλογα με τις ανάγκες και τον φόρτο εργασίας και σύμ¬ 
φωνα με τις ειδικότητες και τα ουσιαστικά προσόντα του 
προσωπικού. 

2. Αρμοδιότητες προγραμματισμού και διαχείρισης 

2.1. Τήρηση μητρώου, παρακολούθηση αποθέματος και 
αποθήκευση αναλωσίμων υλικών και ανταλλακτικών εξο¬ 
πλισμού. Προγραμματισμός αναγκών αναλωσίμων υλικών 
σε ετήσια ή και συχνότερη βάση για ορισμένες κατηγορίες 
αναλωσίμων και ανταλλακτικών, και κατάρτιση, παρακο¬ 
λούθηση και αναθεώρηση, εφόσον απαιτηθεί, προγράμμα¬ 
τος προμήθειας αναλωσίμων και ανταλλακτικών. 

2.2. Παρακολούθηση και αναθεώρηση, εφόσον απαιτη¬ 
θεί, του ετήσιου προγράμματος προληπτικής συντήρη¬ 
σης και ελέγχου των εγκαταστάσεων και του εξοπλισμού 
του Δημοτικού Γυμναστηρίου και εκτέλεσης τεχνικών ερ¬ 
γασιών. Οι εργασίες συντήρησης και ελέγχου και οι τε¬ 
χνικές εργασίες αφορούν το σύνολο των χώρων, των 
εγκαταστάσεων και του εξοπλισμού που χρησιμοποιείτο 
Δημοτικό Γυμναστήριο, περιλαμβανομένων και των χώ¬ 
ρων εγκαταστάσεων που ανήκουν στο Δήμο Χαλανδρίου 
ή σε άλλους φορείς και διατίθενται στο Δημοτικό Γ υμνα¬ 
στήριο για την εκπλήρωση της αποστολής του. Οι εργα¬ 
σίες αυτές περιλαμβάνουν: 

• τα κτίρια και τον κτιριακό εξοπλισμό, 

• τις ηλεκτρομηχανολογικές εγκαταστάσεις γενικά και 
ειδικότερα τις θερμοϋδραυλικές εγκαταστάσεις του κο¬ 
λυμβητηρίου, 

• τις εγκαταστάσεις της πισίνας του κολυμβητηρίου, 

• τις υπαίθριες εγκαταστάσεις γενικά και ειδικότερα τις 
εγκαταστάσεις υπαίθριων γηπέδων και στίβου, 

• τις εγκαταστάσεις κήπων και το πράσινο. 

3. Αρμοδιότητες εκτέλεσης τεχνικών εργασιών 

3.1. Εκτέλεση προληπτικής και κατασταλτικής συντή¬ 
ρησης των εγκαταστάσεων και του εξοπλισμού των χώ¬ 
ρων του Δημοτικού Γ υμναστηρίου και των εγκαταστάσε¬ 
ων και του εξοπλισμού των άλλων χώρων που διατίθενται 
στο Δημοτικό Γ υμναστήριο για την εκπλήρωση των σκο- 
πώντου καθώς καιτων απαραίτητων για τους χώρους αυ¬ 
τούς τεχνικών εργασιών είτε με ίδια μέσα είτε μέσω τρί¬ 
των, εργολάβων ή εμπειροτεχνών, σύμφωνα με τις σχετι¬ 
κές διατάξεις περί δημοσίων έργων σε ότι αφορά τη 
διενέργεια διαγωνισμού, την ανάθεση, την επίβλεψη και 
την παραλαβή έργων και υπηρεσιών. 

3.2. Εφαρμογή των θεσμοθετημένων διατάξεων για την 
συντήρηση και τον τακτικό έλεγχο των εγκαταστάσεων 
του Δημοτικού Γ υμναστηρίου. Σε κάθε περίπτωση οι μη¬ 
χανολογικές εγκαταστάσεις ελέγχονται δύο φορές το 
χρόνο από αρμόδιο διπλωματούχο μηχανικό του Δήμου 
Χαλανδρίου που ορίζεται με απόφαση του Δημάρχου. 

3.3. Εφαρμογή των εκάστοτε ισχυουσών διατάξεων και 
ειδικότερα του Π.Δ. 410/95 και τυχόν μεταγενέστερων 
διατάξεων για την εκτέλεση των τεχνικών εργασιών που 
αφορούν τροποποιήσεις, επεκτάσεις ή παρεμβάσεις 
οποιοσδήποτε μορφής σε μηχανολογικές, ηλεκτρολογι- 
κές και υδραυλικές εγκαταστάσεις. 

3.4. Συντήρηση και καθαρισμό της πισίνας του Κολυμ¬ 
βητηρίου σε καθημερινή βάση και τακτική δειγματοληψία 
και μικροβιολογικός έλεγχος καταλληλότητας του νερού 
(ρΤι και χλωρίου). 

4. Αρμοδιότητες καθαριότητας, γενικών καθηκόντων 
και φύλαξης των χώρων και εγκαταστάσεων του Δημοτι¬ 
κού Γ υμναστηρίου 

4.1. Εργασίες καθαριότητας και γενικών καθηκόντων, 
περιλαμβανομένων και απλών τεχνικών εργασιών, σύμ¬ 
φωνα με τις απαιτήσεις της δραστηριότητας του Δημοτι¬ 
κού Γ υμναστηρίου και ειδικότερα τις οδηγίες του Τρήμα¬ 


τος Αθλητικών Υπηρεσιών σε ότι αφορά την καθαριότητα 
και την εξυπηρέτηση γενικών καθηκόντων των χώρων και 
εγκαταστάσεων άθλησης και άσκησης. 

4.2. Εξωτερικές εργασίες. 

4.3. Φύλαξη των χώρων και εγκαταστάσεων που χρησι¬ 
μοποιεί το Δημοτικό Γυμναστήριο και γενική φροντίδα 
λειτουργίας των χώρων αυτών (π.χ. έλεγχος εισόδου, κα¬ 
θαρισμός υπαίθριων χώρων, κ.λπ.) κατά τις ώρες λει¬ 
τουργίας τους. 

4.4. Φύλαξη των χώρων και εγκαταστάσεων που χρησι¬ 
μοποιεί το Δημοτικό Γ υμναστήριο κατά τις ώρες που δεν 
λειτουργεί. 

ΑΡΘΡΟ 7 

ΣΤΕΛΕΧΩΣΗ ΥΠΗΡΕΣΙΩΝ 

1. Οι κλάδοι των υπαλλήλων του Δημοτικού Γ υμναστη¬ 
ρίου και οι αντίστοιχες μόνιμες οργανικές θέσεις και προ¬ 
σωρινές προσωποπαγείς θέσεις ορίζονται στα επόμενα 
άρθρα αντίστοιχα. 

2. Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ’ (εισαγωγικός), Γ’, Β’ και Α’ (κατα¬ 
ληκτικός). Οι θέσεις της κατηγορίας ΥΕ κατατάσσονται 
στους βαθμούς Ε’ (εισαγωγικός), Δ’, Γ’, Β’ (καταληκτι¬ 
κός) . Τα προσόντα διορισμού των θέσεων περιγράφονται 
στα Π .Δ. 50/2001,37 Α/87 και 22/90 

ΑΡΘΡΟ 8 

ΜΟΝΙΜΕΣ ΟΡΓΑΝΙΚΕΣ ©ΕΣΕΙΣ ΠΡΟΣΩΠΙΚΟΥ 

Οι μόνιμες οργανικές θέσεις προσωπικού ορίζονται κα¬ 
τά κλάδο ως εξής: 

1. Κλάδος ΠΕ Διοικητικός και Οικονομικός. Ο κλάδος 
περιλαμβάνει 2 οργανικές θέσεις μόνιμου προσωπικού. 

2. Κλάδος ΠΕ Καθηγητών Φυσικής Αγωγής. Ο κλάδος 
περιλαμβάνει 20 οργανικές θέσεις μόνιμου προσωπικού. 

3. Κλάδος ΠΕ Μαθηματικός. Ο κλάδος περιλαμβάνει 1 
οργανική θέση μόνιμου προσωπικού. 

4. Κλάδος ΤΕ Λογιστικής. Ο κλάδος περιλαμβάνει 1 ορ¬ 
γανική θέση μόνιμου προσωπικού. 

5. Κλάδος ΤΕ Μηχανολογίας. Ο κλάδος περιλαμβάνει 1 
οργανική θέση μόνιμου προσωπικού. 

6. Κλάδος ΤΕ Νοσηλευτικής. Ο κλάδος περιλαμβάνει 1 
οργανική θέση μόνιμου προσωπικού. 

7. Κλάδος ΔΕ Διοικητικών-Γραμματέων. Ο κλάδος περι¬ 
λαμβάνει 14 οργανικές θέσεις μόνιμου προσωπικού. Στον 
κλάδο αυτό εντάσσεται η σήμερα υπηρετούσα υπάλλη¬ 
λος σε προσωρινή προσωποπαγή θέση του κλάδου ΔΕ Δι¬ 
οικητικών Υπαλλήλων με τα αντίστοιχα προσόντα. 

8. Κλάδος ΔΕ Διοικητικού Λογιστικού. Ο κλάδος περι¬ 
λαμβάνει 1 οργανική θέση μόνιμου προσωπικού στην 
οποία εντάσσεται η σήμερα υπηρετούσα υπάλληλος σε 
προσωρινή προσωποπαγή θέση του κλάδου Διοικητικών 
Υπαλλήλων με τα αντίστοιχα προσόντα. 

9. Κλάδος ΔΕ Νοσηλευτικής με ειδικότητα τραυματο¬ 
λογίας. Ο κλάδος περιλαμβάνει 3 οργανικές θέσεις μόνι¬ 
μου προσωπικού. 

10. Κλάδος ΔΕ Μηχανολογίας. Ο κλάδος περιλαμβάνει 
2 οργανικές θέσεις μόνιμου προσωπικού. Στις θέσεις αυ¬ 
τές εντάσσονται οι υπηρετούντες σήμερα σε προσωρινές 
προσωποπαγείς θέσειςτου κλάδου ΔΕ Τεχνικός της αντί¬ 
στοιχης ειδικότητας. 

11. Κλάδος ΔΕ Ηλεκτρολογίας. Ο κλάδος περιλαμβάνει 
2 οργανικές θέσεις μόνιμου προσωπικού. Στις θέσεις αυ¬ 
τές εντάσσονται οι υπηρετούντες σήμερα σε προσωρινές 




16732 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προσωποπαγείς θέσειςτου κλάδου ΔΕ Τεχνικός της αντί¬ 
στοιχης ειδικότητας. 

12. Κλάδος ΥΕ Γενικών Καθηκόντων. Ο κλάδος περι¬ 
λαμβάνει 6 οργανικές θέσεις μόνιμου προσωπικού. Στις 
θέσεις αυτές εντάσσονται και οι σήμερα υπηρετούντες 
στις προσωρινές προσωποπαγείς θέσεις του κλάδου ΥΕ 
Γενικών Καθηκόντων. 

13. Κλάδος ΥΕ Προσωπικού Καθαριότητας. Ο κλάδος 
περιλαμβάνει 8 οργανικές θέσεις μόνιμου προσωπικού. 
Στις θέσεις αυτές εντάσσονται και οι σήμερα υπηρετού¬ 
ντες στις προσωρινές προσωποπαγείς θέσεις του κλά¬ 
δου ΥΕ Προσωπικού Καθαριότητας. 

14. Κλάδος ΥΕ Βοηθητικού Προσωπικού με καθήκοντα 
νυχτοφύλακα. Ο κλάδος περιλαμβάνει 3 οργανικές θέ¬ 
σεις μόνιμου προσωπικού. 

ΑΡΘΡΟ 9 

ΘΕΣΕΙΣ ΠΡΟΪΣΤΑΜΕΝΩΝ 

Τις θέσεις προϊσταμένων στις οργανικές μονάδες του 
Δημοτικού Γυμναστηρίου καταλαμβάνουν υπάλληλοιτων 
εξής κλάδων: 

1. Προϊστάμενος Διεύθυνσης Δημοτικού Γυμναστηρί¬ 
ου: ΠΕ Διοικητικός - Οικονομικός ή ΠΕ Καθηγητών Φυσι¬ 
κής Αγωγής, 

2. Προϊστάμενος Τμήματος Αθλητικών Υπηρεσιών: ΠΕ 
Καθηγητών Φυσικής Αγωγής, ή, σε περίπτωση έλλειψης, 
ΠΕ Διοικητικός - Οικονομικός. 

3. Προϊστάμενος Τμήματος Οικονομικών και Διοικητι¬ 
κών Υπηρεσιών: ΠΕ Διοικητικός - Οικονομικός ή ΠΕ Μα¬ 
θηματικός ή ΤΕ Λογιστικής ή ΔΕ Διοικητικού Λογιστικού ή 
ΔΕ Διοικητικών Γραμματέων. 

4. Προϊστάμενος Τμήματος Υπηρεσιών Τεχνικής Υπο¬ 
στήριξης: ΤΕ Μηχανολογίας ή ΔΕ Μηχανολογίας ή ΔΕ 
Ηλεκτρολογίας. 

ΑΡΘΡΟ 10 
ΑΛΛΕΣ ΔΙΑΤΑΞΕΙΣ 

1. Για το διορισμό, τα καθήκοντα, τους περιορισμούς, 
τον χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, την 
εξέλιξη, το προβάδισμα, τις ηθικές αμοιβές, τα πειθαρχι¬ 
κά αδικήματα, τη λύση της υπαλληλικής σχέσης και την 
ιατροφαρμακευτική περίθαλψη των υπαλλήλων εφαρμό¬ 
ζονται οι εκάστοτε ισχύουσες νομοθετικές διατάξεις. 

2. Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται ετήσια δαπάνη σε βάρος 
του προϋπολογισμού του οικονομικού έτους 2003, ο 
οποίος ενισχύεται από τους Κ.Α.Π. ύψους 565.000 Ευρώ 
περίπου εφόσον προσληφθούν όλοι. Για τα επόμενα οι¬ 
κονομικά έτη το ύψος της δαπάνης δεν μπορεί να προσ¬ 
διοριστεί. 

3. Το προσωπικό που υπηρετεί κατά τη δημοσίευση του 
παρόντος εντάσσεται στις μόνιμες οργανικές θέσεις του 
Οργανισμού Εσωτερικής Υπηρεσίας που έχουν υποχρε¬ 
ωτικά δημιουργηθείγια αυτό. Η ισχύς του παρόντος Ορ¬ 
γανισμού αρχίζει από την δημοσίευσή του στην Εφημερί¬ 
δα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Σεπτεμβρίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθ. 7753 (2) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Δ.Δ. Μικρόπολης Δήμου Προ- 
σοτσάνης Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/81 όπως αντικαταστάθη- 
καν με τις όμοιες του άρθρου 8 παρ. 5 του Ν. 2307/95 και 
του άρθρου 1 παρ. 2 του Ν. 2503/97. 

β) των άρθρων 26, 198 και203τουΔ.Κ.Κ. (Π.Δ.410/95) 
γ) του άρθρου 12 του Ν. 2880/2001. 

2. Την 7/2002 απόφαση του Διοικητικού Συμβουλίου του 
Δημοτικού Παιδικού Σταθμού Δ.Δ. Μικρόπολης Δήμου 
Προσοτσάνης. 

3. Την 28/2002 απόφαση - γνωμοδότηση του Δημοτικού 
Συμβουλίου Προσοτσάνης. 

4. Την 72/2002 απόφαση γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/95. 

5. Την 4308/6.7.2001 (ΦΕΚ 917/τ.Β'/17.7.2001) απόφα¬ 
ση Γ εν. Γ ραμ. Περιφ. Ανατ. Μακεδονίας - Θράκης «Μετα¬ 
βίβαση εξουσίας υπογραφής «Με εντολή Γενικού Γραμ¬ 
ματέα» αποφάσεων, εγγράφων κ.α., όπως τροποποιήθη¬ 
κε με την 208/21.1.2002 όμοια, αποφασίζουμε: 

Εγκρίνουμε την 7/2002 απόφαση του Διοικητικού Συμ¬ 
βουλίου του Δημοτικού Παιδικού Σταθμού Δ.Δ. Μικρόπο- 
λης Δήμου Προσοτσάνης, με την οποία ψηφίζεται ο 
Ο.Ε.Υ. του Νομικού Προσώπου του Δήμου. 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΠΑΙΔΙΚΟΥ ΣΤΑΘΜΟΥ Δ/Δ ΜΙΚΡΟΠΟΛΗΣ 
ΔΗΜΟΥ ΠΡΟΣΟΤΣΑΝΗΣ 

Το νεοσυσταθέν Ν.Π.Δ.Δ. έχει τίτλο ΠΑΙΔΙΚΟΣ ΣΤΑΘ¬ 
ΜΟΣ Δ/Δ ΜΙΚΡΟΠΟΛΗΣ Δήμου Προσοτσάνης και είναι 
δυναμικότητας (50) πενήντα νηπίων. 

Άρθρο 1 ο 

Διάρθρωση Υπηρεσιών 

Οι Υπηρεσίες του Παιδικού Σταθμού Δ/Δ Μικρόπολης 
Δήμου Προσοτσάνης Ν. Δράμας λειτουργούν σε επίπεδο 
τμήματος. 

Το τμήμα του Παιδικού Σταθμού αποτελείται από τα 
εξής αυτοτελή γραφεία: 

Α) Γ ραφείο Προσχολικής αγωγής 

Β) Γ ραφείο Διοικητικού Οικονομικού 

Άρθρο 2ο 

Αρμοδιότητες Τμήματος και Γ ραφείων 

Α) Το τμήμα εποπτεύει, συντονίζει και κατευθύνει το 
παιδαγωγικό έργο του Σταθμού, γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό και εποπτεύει τα παρακάτω γραφεία στο έργο τους: 

1) Το γραφείο Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμενα 
και νήπια σε συνεργασία με το προσωπικό του Σταθμού. 

2) Το γραφείο Διοικητικού Λογιστικού επιμελείται εις 
παντός είδους διοικητικές και οικονομικές εργασίες του 
Σταθμού. 

Άρθρο 30 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


16733 


σύγχρονων απόψεων της Παιδαγωγικής και της Ψυχο¬ 
λογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά την λειτουργία, το προσωπικό, τους γονείς και την υλι- 
κοτεχνική υποδομή του σταθμού όπως: 

• τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και τον πάσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση του κτιρίου. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των γραφείων τους. 

7. Συνεργάζεται αρμονικά με το Γραφείο Διοικητικού- 
Οικονομικού το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του σταθμού 
και η επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4ο 

Καθήκοντα Προϊσταμένου Γ ραφείου 
Π ροσχολικής Αγωγής 

Είναι υπεύθυνος: 

1. Για την εύρυθμη λειτουργία του γραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Γ ραφείου για την 
σωστή εκτέλεση των καθηκόντων του. 

4. Εισηγείται στη Διεύθυνση τις ανάγκες του γραφείου 
σε προσωπικό και πάσης φύσεως εξοπλισμό καθώς και 
στην επιμόρφωση του προσωπικού. 

5. Είναι υπεύθυνος γιατις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5ο 

Καθήκοντα Προϊσταμένου Γ ραφείου 
Διοικητικού λογιστικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις, του προ¬ 
σωπικού και φροντίζει για την εκκαθάριση των μισθών, 
επιδομάτων προσαυξήσεων κ.λπ. του προσωπικού. 

4. Συνεργάζεται με το Δ/ντή για την κατάρτιση του προ¬ 
ϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 


Άρθρο 6ο 

Οργανική Σύνθεση προσωπικού 

Οι θέσεις του προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις (3) τρεις 

Βαθμοί Δ’-Α’ 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Θέσεις (1) μία 
Βαθμός Δ’-Α’ 

3. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ(ΒΟΗ- 
ΘΟΣ ΜΑΓ.) 

Θέσεις (1) μία 
Βαθμός Ε’ - Β’ 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΟΤΗΤΑΣ 
Θέσεις (2) δύο 

Βαθμός Ε’ - Β’ 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) Μόνιμο προσωπικό 

1. ΤΕ ΒΡΕΦΟΝΗΠΙΟΚΟΜΙΑΣ 
Θέσεις (1) μία 

2. ΥΕ 14 ΜΑΓΕΙΡΩΝ 
Θέσεις (1) μία 

Γ ΕΠΟΧΙΑΚΟ ΠΡΟΣΩΠΙΚΟ 
Θέσεις (2) 

1 θέση ΤΕ9 Βρεφονηπιοκομίας ή ΔΕ Βοηθών Βρεφοκό- 
μων και 

1 θέση ΥΕ βοηθητικού προσωπικού 
Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιοδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/98. Οι υπάλληλοι του κλάδου ΤΕ Βρεφονηπιο¬ 
κομίας που μετατάσσονται από τους πρώην ΚΠΣ και ΚΒΣ 
δύνανται να ενταχθούν στον κλάδο ΤΕ Νηπιαγωγών 
προσ.) 

Άρθρο 7ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων Π.Ε. Νηπιαγωγών (προ¬ 
σωρινός) Τ.Ε. Νηπιαγωγών (προσωρινός) καιΤ.Ε. Βρεφο¬ 
νηπιοκομίας ως προϊστάμενοι του τμήματος του Παιδικού 
Σταθμού καθώς και του Γ ραφείου προσχολικής αγωγής 
επιλέγονται από τους κλάδους Π.Ε. Νηπιαγωγών (προ¬ 
σωρινός) Τ.Ε. Βρεφονηπιοκομίας και ΤΕ 9 Βρεφονηπιο¬ 
κομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Προϊστάμενος του Γ ραφείου Διοικητικού - Λογιστικού 
επιλέγεται υπάλληλος του κλάδου ΤΕ9 Βρεφονηπιοκο¬ 
μίας. 

Άρθρο 8ο 

Για το διορισμό, τα καθήκοντα τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως, 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στα τμήματα - γραφεία γί¬ 
νεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα καιτις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής 
κ.λ.π.) 

Προϊστάμενοι Τμήματος και Γραφείων ορίζονται πάντο¬ 
τε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπομένης από τον παρόντα οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Οικονομικού έτους 2002 και για τα επό¬ 


μενα οικονομικά έτη εφόσον προσληφθούν όλοι οι υπάλ- 
ληλοιπροβλέπονται σ’ αυτόντο ύψος της οποίας δεν μπο¬ 
ρεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 3 Αυγούστου 2002 

Με εντολή Γενικού Γραμματέα Περιφέρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 21615/2000 απόφαση του Γενικού Γ ραμματέα Πε¬ 
ριφέρειας Αττικής περί τροποποίησης του Ο.Ε.Υ. του Δή¬ 
μου Μελισίωνπου δημοσιεύθηκε στο ΦΕΚ 735/14.6.2000 
(τ.Β') στο άρθρο 7 παρ. 4γ το εσφαλμένο ότι οι Προϊστά¬ 
μενοι της Δ/νσης και Τμημάτων Εξωτερικών Υπηρεσιών 
Περιβάλλοντος προέρχονται από κλάδους «ΠΕ9, ΤΕ3, 
ΤΕ13, ΔΕ2, ΤΕ19, ΔΕ24, ΔΕ26, ΔΕ28, ΠΕ29, ΔΕ30, και 
ΔΕ35», αντικαθίσταται στο ορθό: «ΠΕ9, ΤΕ3, ΤΕ13, ΔΕ2, 
ΤΕ19, ΔΕ24, ΔΕ26, ΔΕ28, ΔΕ29, ΔΕ30, και ΔΕ35» (διότι 
κλάδος ΠΕ29 δεν υφίσταται και πρόκειται για τον κλάδο 
ΔΕ29 Οδηγών). 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





